Diari Oficial de la Generalitat Valenciana


Sumari del DOGV 2486, del 07-04-1995 (1995/834394)

RESOLUCIÓ de 23 de març de 1995, del Rectorat de la Universitat de València, per la qual convoca a concurs públic una plaça de becari d'Investigació en l'àrea de Medicina Preventiva.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   2486

Data del DOGV
:   07-04-1995

Secció del DOGV
:   AUTORITATS I PERSONAL

Número del document
:   1995/834394


Data del document
:   23-03-1995

Organisme emissor
:   Universitat de València

Tipus de document
:   Resolució

RESOLUCIó de 23 de març de 1995, del Rectorat de la Universitat de València, per la qual convoca a concurs públic una plaça de becari d'Investigació en l'àrea de Medicina Preventiva.   
Aquest Rectorat, fent ús de les competències que li atribueix l'article 4t. de l'OM de 27 de març de 1986, i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents  
Bases de la convocatòria  
1. Títol del projecte: «Factores de riesgo ocupacionales para cánceres poco frecuentes de etiologia desconocida», dirigit per la professora María Morales Suárez-Varela del Departament de Medicina Preventiva, Salut Pública, Bromatologia, Toxicologia i Medicina Legal de la Facultat de Medicina.  
2. Nombre de places: 1.  
3. Perfil de la beca:  
3.1 Requisits:  
3.1.1 Títol de llicenciat en Farmàcia (orientació sanitària)  
3.1.2 Alumne de tercer cicle (o compromís de matricular-s'hi).  
3.2 Mèrits que s'han de valorar:   
3.2.1 Haurà d'acreditar que posseeix coneixements específics relacionats amb la realització d'estudis epidemiològics sobre l'efecte dels factors mediambientals en el desenvolupament del càncer:  
- Per treballs d'investigació publicats sobre càncer i factors ambientals.  
- Per comunicacions presentades a congressos de caràcter científic sobre càncer i factors ambientals.  
- Per haver col·laborat en projectes d'investigació de factors de risc ambientals i salut.  
3.2.2 Posseir la suficiència investigadora en un programa de doctorat de Medi Ambient i Salut.  
3.2.3 Coneixements d'anglés acreditats documentalment.  
3.3 Objectius de la beca: realitzar entrevistes als malalts de càncer seleccionats per a aquest estudi i als controls designats. Confecció de la base de dades.  
3.4 Condicions de la beca.  
3.4.1 Durada: 1 any, prorrogable.   
3.4.2 Dotació: 106.000 pessetes/mes brutes.  
3.4.3 Incompatibilitat amb qualsevol altra beca o ajuda finançada amb fons públics o privats, i també amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/83 de 25 d'agost).  
3.3.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.3.5 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.   
4. Documentació: certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar al Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'investigació.  
6. Procediment de selecció: la Permanent de la Comissió d'Investigació avaluarà les sol·licituds, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Contra les decisions de caràcter científic no s'hi podrà recórrer.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
València, 23 de març de 1995.- El vicerector d'investigació: Juli Peretó Magraner.